કોલકાતાના થકાવી નાખનારા હવામાને ન્યૂઝીલેન્ડના ખેલાડીઓની આકરી પરીક્ષા લીધી છે અને ફાસ્ટ બોલર ટ્રેન્ટ બોલ્ટે કહ્યું કે તે આટલા ગરમ અને ભેજવાળા વાતાવરણમાં ક્યારેય રમ્યો નથી. બોલ્ટે કહ્યું, ”હું આને મારી કરિયરની સૌથી મુશ્કેલ પરિસ્થિતિ તરીકે જોઉંં છું. હું નથી જાણતો કે ટીવી પર જોઈને કેવું લાગે છે, પરંતુ આ ઘણું મુશ્કેલ નથી. બેશક વિકેટ અને હવામાં ભેજને કારણે ઘણી મુશ્કેલ પરિસ્થિતિ છે. ગરમીના મામલામાં અંતિમ સેશન સંભવતઃ સૌથી આસાન સેશન હતું. બોલર્સે સચોટ લાઇન-લેન્થથી બોલિંગ કરીને શાનદાર પ્રદર્શન કર્યું અને દબાણ વધાર્યું. અમે ટીમ ઇન્ડિયા પર દબાણ વધારવા ઇચ્છતા હતા અને તેમને પ્રત્યેક રન માટે સંઘર્ષ કરાવવા ઇચ્છતા હતા. મને લાગે છે કે અા પરિસ્થિતિમાં ઘણું સારું પ્રદર્શન કર્યું.